open-index/open-wikipedia-markdown huggingface dataset:
Indisk mungo

**Indisk mungo** (Vitenskapelig navn *Herpestes edwarsdi*)

Den er ca. 80 cm lang og er kjent for å kunne drepe giftslanger. Indisk mungo finnes i India og en rekke land i nærheten, og trives godt i nærheten av mennesker. 

## Utbredelse
Indisk mungo finnes først og fremst i India, men er også funnet i Afghanistan, De Forente Arabiske Emirater, Saudi-Arabia, Nepal, Sri Lanka, Tyrkia, Bangladesh og Pakistan. 

Det har lenge vært usikkerhet rundt nøyaktig hvor stor utbredelse arten har, og det er vanskelig å si med sikkerhet at den ikke også finnes i andre land. Den er blant annet også mulig at arten finnes i Iran. 

## Utseende
Indisk mungo har grå, jerngrå eller brun pels. Pelsen er ekstremt tykk og stiv. 

En voksen indisk mungo blir mellom 36 og 45 cm lang, med en hale på opptil 45 centimeter. Veksten er som regel mellom 0,9 og 1,7 kg. Hannene er tydelig større enn hunnene. 

## Habitat
Indisk mungo ser ut til å trives i en rekke ulike habitat, men foretrekker åpne habitat som gressmark, kulturlandskap og ulike habitat med bart fjell og mye stein. 

Den finnes også i flere typer habitat, og ser ut til å klare seg i de fleste typer som finnes i landene den hører til. 

Arten ser ut til å trives i leveområder ganske sett på menneskelig aktivitet.

## Diett
Indisk mungo er en alteter som spiser små dyr den klarer å få tak i. Vanligvis inkluderer dietten dyr som mus, rotter, ulike øgler, slanger og biller. 

Det er også innslag av fugler, egg, gresshopper, skorpioner, små insekter, krabber, frukt, fisk, bær og røtter. 

Den jakter i skumringstiden, og dreper byttet med et kraftig bitt mot nakken eller hodeskallen. 

En indisk mungo er en av få arter som kan spise giftslanger. Dette gjør den ved å ta akrobatiske sprang for å unngå å bli bitt, og over tid slite ut slangen. Den kan hoppe unna bitt i omtrent en times tid før den selv begynner å angripe slangen, og da vil den ofte klare å drepe den på noen få bitt mot hodet. 

Ellers er matavfall fra mennesker sett på som en viktig kilde for indisk mungo, og den finnes oftere i områder hvor det er enkel tilgang til dette. 

## Økologi og atferd
Indisk mungo lever i jordhuler, tykke plantevekster eller til og med i rør når den bor i nærheten av mennesker. Arten er veldig modig, men holder seg samtidig i nærheten av muligheter for en retrett. Den lever enten alene eller i et par, og jakter på alle smådyr den kan spise i skumringstiden. 

Paringstiden til indisk mungo er fra mars til oktober, og de kan føde to til tre kull i året. Hunnen er drektig i 60 til 65 dager, og føder vanligvis to til fire unger. 

Den forventede levealderen til en indisk mungo er opptil syv år i naturen, men opptil 12 år i fangenskap. 

## Galleri

Fil:Indian Mongoose (Herpestes edwardsii)- is it- at Hyderabad, AP W 106.jpg|Indisk mungo i Hyberabad, Pakistan. 
Fil:Herpestes edwardsii. 2.jpg
Fil:Indian Grey Mongoose (Herpestes Edwardsii) (26818546176).jpg
Fil:Indian grey mongoose 01.jpg


## Referanser


## Eksterne lenker
*
Crown Court

**Crown Court** er den høyeste førsteinstansdomstolen for straffesaker i England og Wales. Domstolen ble etablert i 1972 og holder rett på 77 steder, fordelt på åtte regioner. Retten settes som regel med jury.

Når Crown Court holder rett i City of London (det vil si i rettsbygningen i Old Bailey) sitter den under navnet Central Criminal Court.

Sivile saker på samme nivå høres i High Court.

## Referanser
Indiapåfugl

**Indiapåfugl** (*Pavo cristatus*) er en storslagen art i slekten *[[Pavo]]*, som inngår i tribuset påfugler (Pavonini) i fasanfamilien (Phasianidae). Arten finnes naturlig på Det indiske subkontinent, men den har også blitt introdusert mange andre steder i verden. Hannen særpreges av den praktfulle fjærdrakten og den svært karakteristiske stjerten, som kan brettes ut til ei enorm vifte.

## Inndeling

Inndelingen følger HBW Alive og er i henhold til McGowan & Bonan (2018). Norske navn på arter og grupper følger Norsk navnekomité for fugl og er i henhold til Syvertsen *et al.* (2008, 2017). Navn på arter og grupper i parentes er ikke offisielle, men kun midlertidige beskrivelser i påvente av en offisiell beskrivelse.

* Galliformes, hønsefugler
** Phasianidae, fasanfamilien, (2 underfamilier, 7 tribus, 51 slekter, 187 arter)
*** Rollulinae, (jungelrapphøns eller jungelrapphøner), (8 slekter, 32 arter)
*** Phasianinae, (fasaner og høns), (7 tribus, 43 slekter, 155 arter)
**** Pavonini, påfugler, (4 slekter. 5 arter)
***** *[[Afropavo]]*, (monotypisk)
****** *[[kongopåfugl|A. congensis]]*, kongopåfugl
***** *[[Pavo]]*, 
****** *[[indiapåfugl|P. cristatus]]*, indiapåfugl
****** *[[smaragdpåfugl|P. muticus]]*, smaragdpåfugl
***** *[[Argusianus]]*, (monotypisk)
****** *[[argusfasan|A. argus]]*, argusfasan
***** *[[Rheinardia]]*, (monotypisk)
****** *[[dragefasan|R. ocellata]]*, dragefasan
**** Polyplectronini (monotypisk)
**** Coturnicini (11 slekter)
**** Gallini, (frankoliner og høns), (6 slekter)
**** Lophophorini (5 slekter)
**** Phasianini (6 slekter)
**** Tetraonini, skoghøns, (10 slekter)

## Referanser




## Eksterne lenker
*
High Court of Justice

**High Court of Justice** er den høyeste førsteinstansdomstolen for sivile saker i England og Wales. Domstolen har sete i Royal Courts of Justice i London, men har sorenskriverkontorer over hele England og Wales. 

Domstolen er delt i tre avdelinger:

* *King's Bench Division*, forkortet KBD (når det sitter en kvinnelig monark på tronen kalles avdelingen *Queen's Bench Division*, forkortet *QBD*)
* *Chancery Division*, forkortet CD 
* *Family Division*, forkortet FD
Straffesaker på samme nivå behandles i Crown Court.

## Eksterne lenker
*
Verica Šerifović

**Verica Šerifović** (serbisk: Верица Шерифовић, født 1963) er en sangerinne fra Serbia, moren til Marija Šerifović som vant Eurovision Song Contest 2007.

Hun er mest kjent for å synge sigøynersanger.

## Eksterne lenker
* 
*  Interview
Norsk Postforbund

**Norsk Postforbund** var et norsk fagforbund. Den ble stiftet i 1901 som **Postbudenes Landsforbund** av postbudforeningene i Kristiania, Trondheim og Drammen. Kristiania postbudforening ble stiftet så tidlig som 2. juli 1881.

Målet med forbundet var å bedre lønnen og arbeidsforholdene. Fagforeningen ble medlem av LO i 1918. Fra 1951 var den medlem av Postfolkenes Fellesforbund sammen med Den norske Postorganisasjon og Poståpnernes Landsforbund.

Den slo seg sammen med Den norske Postorganisasjon i 2000. Det nye forbundet fikk navnet Postkom.

## Kilder
*Oppføring i PaxLeksikon.
*Kretsnytt nr. 5 2000 for Oslo og Akershus avdeling av Den norske Postorganisasjon
Svartsurbær

**Svartsurbær** (*Aronia melanocarpa*) er en lauvfellende busk i rosefamilien, som i Europa trolig er mest kjent som hagebusk. Den stammer fra det østre Nord-Amerika. Busken har hvite blomster som kommer i mai-juni. Senere på sommeren kommer de sorte bærene. Om høsten har den vakre høstfarger. De dekorative bærene er spiselige og fulle av antioksidanter – og brukes derfor i juice, vin, likør, saft, syltetøy eller som naturlig fargestoff. Aroniajuice brukes også som naturmedisin mot urinveisinfeksjon.

## Se også
* Surbær

## Referanser




## Eksterne lenker
*
Apple Worldwide Developers Conference

**Apple Worldwide Developers Conference**, ofte forkortet til **WWDC**, er en årlig konferanse arrangert i California av Apple Konferansen brukes primært av Apple for å vise ny programvare og teknologier til utviklere, i tillegg til at det er mulig å selv teste nye ting og gi tilbakemeldinger til Apple. Antall deltagere varierer vanligvis mellom 2000 til 4200 utviklere, men under WWDC 2007, kunne Steve Jobs fortelle at det var over 5000 deltagere. WWDC 2010 hadde over 5200 deltagere fra 57 ulike land og ble utsolgt på åtte dager. 

## Historie
### WWDC 2002
Mac OS X v10.2 og  QuickTime 6 ble presentert. 

### WWDC 2003
Mac OS X v10.3 og "iApps" (iPhoto, iMovie, iDVD, iTunes) blir presentert. 

### WWDC 2004
28. juni til 2. juli. Mac OS X v10.4 ble presentert.

### WWDC 2005
6. juni til 10. juni.

### WWDC 2006
7. august til 11. august i Moscone West i San Francisco. Mac OS X v10.5 ble vist frem for første gang. Mac Pro ble lansert og var den siste Mac-maskinen som gikk over til intel-prosessor.

### WWDC 2007
11. juni til 15. juni. Lanseringsdatoen til iPhone blir kjent.

### WWDC 2008
9. juni til 13. juni. Apple presenterer iPhone 3G og viser frem MobileMe.

### WWDC 2009
Under WWDC 2009 ble iPhone 3GS, iPhone OS 3.0 og Mac OS X v10.6 presentert. 

### WWDC 2010
7. juni til 11. juni. iPhone 4 ble presentert.

### WWDC 2011

WWDC 2011 ble holdt i Moscone West i San Francisco fra 6. til 10. juni 2011. Alle de 5 000 billettene til konferansen ble utsolgt 10 timer etter at de ble lagt ut for salg 28. mars 2011. Dette er ca. 19 ganger raskere enn på WWDC 2010. Prisene er de samme som på WWDC 2010, 1 599 USD (ca. 9 000 kroner). Billettene som senere har blitt solgt på svartebørsen har for det meste kostet mellom 2 000 USD (ca. 11 000 kroner) og 4 500 USD (ca. 25 000 kroner).

### WWDC 2015
WWDC 2015 ble avholdt fra 8. juni. iOS 9, Watch OS 2 og Mac OS X El Capitan. Apple lanserte også strømmetjenesten Apple Music.

## Referanser


## Eksterne lenker
* 
* Hint og tips for besøkende på WWDC (engelsk)
Uncle’s Institution

Uncle's Institution er bandprosjektet til ørstaværingen Egil Olsen. Han har gitt ut to album: Brand New Fool (2002) og Walkie Talk To Me (2005). Hans første utgivelse var singelen Santa Claus Is Gay fra 2002, siden den tiden har han turnert landet rundt med sin lekne og positive popmusikk.

## Eksterne lenker
* Uncle's Institution hjemmeside
* Intervju med Uncle's Institution fra 2003
Millerntor-Stadion

**Millerntor-Stadion** er et fotballstadion i bydelen St. Pauli i Hamburg, Tyskland og er hjemmebanen til FC St. Pauli. 

## Kapasitet
Stadionet ble modernisert mellom 2006 og 2015 og har siden en tilskuerkapasitet på 29 546, fordelt på 16 940 stå- og 12 606 sitteplasser. Sitteplassene inkluderer 2491 VIP-seter og 96 plasser for rullestolbrukere med ledsagere.

## Historie
Også før andre verdenskrig ble det spilt fotball her, men anlegget ble ødelagt av alliert bombing. Stadionet ble påbegynt gjenoppbygd i 1961 og sto ferdig i 1963. Mellom 1970 og 1998 var stadionet kjent som *Wilhelm-Koch-Stadion*, oppkalt etter FC St. Paulis tidligere styreformann. Kochs medlemskap i NSDAP gjorde imidlertid navnet kontroversielt, og også i denne perioden ble navnet Millerntor brukt på folkemunne.

## Referanser


## Eksterne lenker
* Faktaside på St. Paulis hjemmeside
Hieronymus Heyerdahl (1773–1847)

**Hieronymus Heyerdahl** (1771–1847) var en norsk prest, lærer og eidsvollsmann.

Han var født på Fange i Aremark som sønn av sorenskriver Halvor Heyerdahl (1748–1819) i hans første ekteskap med Marthe Bassøe (1751–1775). Hieronymus ble gift 1. mars 1799 med Frederikke Sophie Schwabe (1777–1859), datter av lagmann Johan Fredrik Schwabe. De var foreldre til sogneprest Hieronymus Heyerdahl og til fogd Niels Treschow Heyerdahl. 
:*Se ellers [[Heyerdahl]] for mer om farsslekten og etterkommerne.

Etter fullført *Kristiania skole* ([[Kristiania katedralskole]]) i 1788 og [[examen artium]] 1790 tok han teologisk embetseksamen 1794 og ble i 1795 personellkapellan i [[Ringsaker]]. Fra 1798 var han tredjeprest i [[Kongsberg]] der han også studerte [[mineralogi]] under [[Jens Esmark]] (1763–1839) på [[Bergseminaret]]. Fra 1800 var han residerende kapellan på [[Toten]] der han fra 1804 var ulønnet bestyrer for et skolelærerseminar. I 1811 mottok han [[St. Olavs Orden]], ridderkorset av [[Dannebrogordenen]] og ble innvalgt i [[Det Kongelige Norske Videnskabers Selskab]].

Fra 1812 var han sogneprest i [[Stjørdal]]. I 1814 var han 2. representant for [[Nord-Trøndelag|Nordre Throndhjems Amt]] i [[Riksforsamlingen]], der han sluttet seg til [[selvstendighetspartiet]]. I 1825 ble han geistlig medlem av [[Nordstjerneordenen]]. Etter uår og mistrivsel i Stjørdal der han også studerte botanikk, flyttet Heyerdahl tilbake til [[Østlandet]]. Han ble i 1835 sogneprest i [[Gran kommune|Gran]], hvor han arbeidet til sin død i 1847.

== Publikasjoner ==
* 
* 

== Referanser ==
<references />

== Litteratur ==
* Anders Bjønnes m.fl. (redaktører): *Eidsvollsmennene – Hvem var de?'', Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

## Eksterne lenker
* 
* 

__NOTOC__
Erland Josephson

**Erland Josephson** (1923–2012) var en svensk skuespiller, regissør, forfatter og teatersjef ved Dramaten fra 1966 til 1975. Tidligere var han gift med Kristina Adolphson. Han er far til skuespilleren Charlotta Larsson og er framfor alt kjent for det mangeårige arbeidet med Ingmar Bergman, både på scenen og film.

## Utvalgt filmografi
### Skuespiller
* 1946 – *[[Det regnar på vår kärlek]]* 
* 1956 – *[[Sceningång]]*
* 1958 – *[[Nära livet]]* 
* 1958 – *[[Ansiktet (film)|Ansiktet]]*
* 1970 – *[[Röda rummet (tv-serie)|Röda rummet]]* (TV-serie)
* 1972 – *[[Viskningar och rop]]*
* 1973 – *[[Scener fra et ekteskap]]* (TV-serie)
* 1974 – *[[Monismanien 1995]]*
* 1977 – *[[Den allvarsamma leken (1977)|Den allvarsamma leken]]*
* 1978 – *[[Høstsonaten]]*
* 1980 – *Ett drömspel* (TV-film)
* 1981 – *Zéb-un-nisá* (TV-film)
* 1982 – *[[Fanny og Alexander]]*
* 1984 – *[[Nostalghia]]*
* 1984 – *[[Efter repetitionen]]*
* 1986 – *[[Amorosa]]*
* 1986 – *[[Offeret]]*
* 1988 – *[[Varats olidliga lätthet]]*
* 1990 – *[[God aften, herr Wallenberg]]*
* 1991 – *[[Den ofrivillige golfaren]]*
* 1991 – *[[Rosenbaum]]* (TV-serie)
* 1994 – Drömspel
* 1995 – *[[Kristin Lavransdatter (film)|Kristin Lavransdatter]]*
* 1995 – *[[Pakten]]*
* 1995 – *[[Odyssevs' blikk]]*
* 1995 – *[[Vendetta (1995)|Vendetta]]*
* 1995 – *[[Som löven i Vallombrosa]]* (TV-film)
* 1997 – *[[Larmar och gör sig till]]* (TV-film)
* 1998 – *[[Den tatuerade änkan]]* (TV-film)
* 1998 – *[[Från regnormarnas liv]]* (TV-film)
* 1999 – *[[Magnetisörens femte vinter]]*
* 2000 – *[[Troløs]]*
* 2003 – *[[Saraband]]* (TV-film)
* 2004 – *[[Dag och natt]]*

### Regissør
* 1980 – *[[Marmeladupproret]]*
* 1978 – *[[Rätt ut i luften]]* (TV-film)
* 1978 – *[[En och en]]*

### Manusforfatter
* 1956 – Sceningång
* 1961 – Lustgården
* 1964 – För att inte tala om alla dessa kvinnor (sammen med Ingmar Bergman)

## Bibliografi
* *Cirkel* 1946
* *Spegeln och en portvakt* 1946
* *Spel med bedrövade artister* 1947
* *Ensam och fri* 1948
* *Lyssnarpost* 1949
* *De vuxna barnen* 1952
* *Sällskapslek* 1956
* *En berättelse om herr Silberstein* 1957
* *Kungen ur leken* 1960
* *Benjamin* 1963
* *Doktor Meyers sista dagar och kandidat Nilssons första natt* 1964
* *Loppans kvällsvard* 1986
* *Kameleonterna* 1987
* *Färgen* 1988
* *Rollen* 1989
* *Sanningslekar* 1990
* *Föreställningar* 1991
* *Självporträtt* 1993
* *Gubbröra* 1994
* *Vita sanningar* 1995
* *Svarslös* 1996

## Priser og utmerkelser
* Svenska Dagbladets litteraturpris 1957
* Litteris et Artibus 1973
* O'Neill-stipendiet 1992
* Svenska Akademiens teaterpris 1987
* Natur och Kulturs kulturpris 1994
* Samfundet De Nios Särskilda pris 2002
* Liste over mottakere av Hedersguldbagge 2003
* Kungliga priset 2003

## Referanser




## Eksterne lenker
*
Corbin Bleu

**Corbin Bleu Reivers** (født 1989) er en amerikansk skuespiller, modell, danser og sanger. Han er best kjent for sine roller i Disney Channel-filmene *[[High School Musical]]* (2006), *[[High School Musical 2]]* og *[[Jump In!]]* (2007).

Corbin Bleu var også med i *[[Hannah Montana]]*-pilotepisoden «Lilly, vil du høre en hemmelighet?», og med i krimserien *[[Castle]]* i sesong 8 episode 9 «Tone Death».

## Referanser


## Eksterne lenker
* 
* 
* 
*
Gulskinn

**Gulskinn** (*Flavocetraria nivalis*) er en lavart tidligere regnet til slekten kruslav, med flatt buskformet thallus som blir opptil 6&nbsp;cm høyt. Fargen er gul eller grågul, sterkere gul eller gulbrun ved basis. Løst festet til underlaget. Lober (utløpere på thallus) er ruglete med innbøyde kanter, uregelmessig innskåret i spissen. Vokser på marken, vanlig i fjelltraktene i hele landet, noe mer sjelden i lavlandet.

Tidligere er den også kalt «gullav», eller «snølav». I uår har den vært benyttet som mat, og ligger svært nær islandslav i næringsverdi.

## Referanser

## Litteratur
Krog, Hildur/Østhagen, Haavard/Tønsberg, Tor: *Lavflora. Norske busk- og bladlav*, Oslo 1994, ISBN 82-00-41445-0

## Eksterne lenker
*
Joan Fry

**Joan Fry** (født 6. mai 1906 i Horsham, Sussex, død 29. september 1985) var en britisk tennisspiller.

Fry var en av Storbritannias fremste tennisspillere i andre halvdel av 1920-tallet. Hun var som best rangert som nummer sju (1927) og deltok i tre Grand Slam-finaler. Som 19-åring debuterte hun i Wimbledon, hun kom til finalen der hun møtte den franske verdenseneren, Suzanne Lenglen. Fry tapte med 2-6, 0-6 i en kamp som kun varte i 26 minutter og Lenglen vant sin sjette singletittel i Wimbledon. 

I 1927 var hun i doublefinalen sammen med den 16-årige, britiske Betty Nuthall i Det amerikanske mesterskapet. De tapte for Kathleen Godfree / Ermyntrude Harvey med 1-6, 6-4, 4-6. Sin tredje og siste Fry spilte sin tredje Grand Slam-finale i 1929 i Wimbledon. Hun spilte mixeddouble sammen med Ian Collins, de tapte til Francis Hunter / Helen Wills med 1-6, 4-6.   
  
Joan Fry deltok på det britiske Wightman Cup-laget 1925–27 og 1930.

## Referanser


## Eksterne lenker
*
Beagle

**Beagle** (FCI #161) er en middels stor jakthund av støvertype (drivende hund) som opprinnelig stammer fra Storbritannia.

## Opprinnelse og alder
Støvere av beagletypen har eksistert i mer enn 2&nbsp;000 år, men beagle som egen hunderase slik man kjenner den oppsto i Storbritannia på 1830-tallet. Før den tid fantes det flere typer beagle på De britiske øyer. Disse varierte i størrelse fra 20 til 45&nbsp;cm i skulderhøyde. Likeledes hadde de ulike typene forskjellig utfargning.

Dagens beagle hevdes å være en blanding av disse, blant annet av Talbothund, North Country beagle, Southern hound (også kalt *sørlig beagle*) og kanskje også Harrier. Det eksakte blandingsforholdet er ukjent, men den minste av disse hundene var den såkalte «Elisabeth-beaglen». Den skal ha hatt en skulderhøyde på mindre enn 20&nbsp;cm og en meget klangfull los. Den gikk derfor under tilnavnet «den syngende beagle».

Beagle er i dag populær over store deler av den industrialiserte delen av verden. I hjemlandet ble den første spesialklubben dannet alt i 1890. Alt i 1860 ble det eksportert beagle av «ny type» til Frankrike, der den første beagleklubben ble dannet i 1914. Man antar at rasen også ble eksportert tidlig til USA, der man vet at oppdrett med den «nye typen» tok til i 1870-årene. American Kennel Club (AKC) anerkjente rasen alt i 1884.

## Utseende, anatomi og fysikk
Beagle ligner på Foxhound, men den er betydelig mindre og har kortere ben. Pelsen er glatt og blank uten underull. Den mest typiske fargen er rødbrun med sort sadel og hvite tegninger på snuten, halsen, brystet, buken, nedre del av lemmene og haletippen (det siste obligatorisk). Tofarget brun/sort og lysbrun/hvit er også vanlig, men leverfarget/hvit er ikke ønskelig. Skulderhøyden er normalt 33–41&nbsp;cm.

## Bruksområde
Beagle ble opprinnelig avlet for jakt på hare og kanin, men den har også glimrende egenskaper som jakthund på rev, rådyr og annet småvilt. Den kan brukes både i flokk (som såkalt *packhunter* – se hetsjakt og parforsejakt) og alene. Førstnevnte jaktform er imidlertid forbudt i mange land, blant annet i Norge. I senere år har rasen på grunn av sin hendige størrelse og usedvanlig godt utviklede luktesans også blitt svært populær som tolltjenestehund og politihund. Beagle er også en flott familiehund og en populær utstillingshund.

## Lynne og væremåte
Beagle har normalt et svært vennlig vesen og passer godt som familiehund, spesielt i en aktiv familie. Den regnes også som et godt valg for en barnefamilie. Den har jaktinstinkt og vil jage om den kommer løs. Den trenger også oppgaver og mye mosjon for å trives godt. Pelsstellet er minimalt om kostholdet er godt. Om det jaktes med den må også potene vedlikeholdes.

## Eksterne lenker
* 
* Beagle.no
Boxer (andre betydninger)

**Boxer** har flere betydninger:

* Boxer, tysk hunderase
* Bokser, utøver av boksing
* Boksershorts
* Boksermotor, en stempelmotor
* Boxer, arbeidshesten i *[[Animal Farm]]* av George Orwell
Keine Experimente

**Keine Experimente** (tysk for «ingen eksperimenter») var CDU/CSUs slagord i det tyske føderale valget i 1957. 

CDU/CSU ønsket med det å oppfordre velgerne til å fortsette den kursen CDU/CSU hadde staket ut de siste årene. Vest-Tyskland hadde opplevd et økonomisk «Wirtschaftswunder». 

Samtidig mente CDU/CSU at en sosialdemokratisk seier ville være et stort usikkerhetsmoment under den kalde krigen. Innmarsjen i Ungarn i 1956 var i frisk erindring. SPD gikk under valgkampen i 1957 inn for utmelding fra NATO, for å få til en rask tysk gjenforening. SPD ønsket et nøytralt Tyskland som hverken var del av vest- eller østblokken. Konrad Adenauer sa på CSUs partidag i Nürnberg: «En seier for SPD betyr Tysklands undergang».

CDU/CSU gjorde sitt beste valg noensinne i 1957, og fikk 50,2 % av stemmene og nesten 55 % av mandatene. Unionen inngikk likevel i koalisjon med FDP. SPD fikk bare 31,8 % av stemmene. Slagordet regnes som det mest kjente av alle tyske valgkampslagord.

Slagordet ble utformet for CDU/CSU av et reklamebyrå, og Konrad Adenauer skal ha sagt: «Wenn die Reklamefritzen dat meinen, dann machen wa dat so!» («Når reklamegutta mener det, da gjør vi det sånn!»).

## Referanser
Mysterious Skin

***Mysterios Skin*** er en amerikansk-nederlandsk film fra 2005, regissert av Gregg Araki. Den er basert på en roman av Scott Heim fra 1996. I 2004 fikk den hovedprisen *Juryens pris* ved Bergen Internasjonale filmfestival.

## Handling
En sommer utsettes to åtte år gamle gutter for overgrep av sin pedofile baseball-trener.

Ti år senere har guttene ikke sett hverandre siden overgrepene. Brian (Brady Corbet) kan ikke huske noe av det som skjedde, men likevel bærer han dype sår av hendelsene. Han er aseksuell, blør lett neseblod og tror han har kontakt med ikke-jordiske romfartøy. Niel (Joseph Gordon-Levitt) husker alt i detalj og lever nå som homofil prostituert.

Brian forsøker å få kontakt med Niel, slik at han kan få klarhet i det som skjedde.

## Produksjon
*Regissøren Gregg Araki klippet filmen selv på sin egen hjemmedatamaskin.
*Halloween-huset som ble brukt i filmen er det samme som ble brukt til Vernita Greens (Vivica A. Fox) hus i *[[Kill Bill: Vol. 1]]* (2003).
*For å beskytte de unge barneskuespillerne mens de spilte i scenene med overgrep, ble disse scenene skutt separat fra hverandre – en versjon med bare barna, og en med bare baseball-treneren. Scenene ble senere klippet sammen slik at det så ut som om barna ble mishandlet. Barna fikk ikke samme manuskript som resten av skuespillerne.

## Skuespillere

* Joseph Gordon-Levitt som Neil McCormick
* Chase Ellison som en ung Neil McCormick
* Brady Corbet som Brian Lackey
* George Webster som en ung Brian Lackey
* Michelle Trachtenberg som Wendy
* Riley McGuire som en ung Wendy
* Jeff Licon som Eric Preston
* Mary Lynn Rajskub som Avalyn Friesen
* Elisabeth Shue som Ellen McCormick
* Bill Sage som Coach
* Chris Mulkey og Lisa Long som Mr. and Mrs. Lackey
* Richard Riehle som Charlie.
* Kelly Kruger som Deborah.
* Rachael Nastassja Kraft som en ung Deborah.
* Billy Drago som Zeke.

## Eksterne lenker
* 
*
Kornelia Bouman

**Kornelia «Kea» Bouman** (født 23. november 1903 i Almelo i Nederland, død 17. november 1998) var en tennisspiller som deltok i De olympiske leker i 1924 i Paris.

Kornelia Bouman er kjent for sin seier i singleturneringen 1927 i French Open. Hun beseiret Irene Peacock fra Sør-Afrika med 6–2, 6–4 i finalen. Hun ble dermed den første og hittil eneste kvinnelige tennisspiller fra Nederland som har vunnet en singletittel i en grand slam-turnering. I 1929 vant hun sin andre Grand Slam-tittel, sammen med spanske Lili de Alvarez vant hun damedoublen i French Open.

Bouman vant en olympisk bronsemedalje under Sommer-OL 1924 i Paris, sammen med Hendrik Timmer vant hun mixeddoubleturneringen.   

Kornelia Bouman spilte også golf og landhockey, hun var nederlandsk mester i golf og hun spilte landhockey på Nederlands damelandslag.

## OL-medaljer
* 1924  Paris -  Bronse i tennis, mixeddouble  Nederland 

## Grand Slam-titler
*  **[[French Open]]:**
** Single damer – 1927 (hun beseiret Irene Peacock med 6-2, 6-4 i finalen).
** Double damer – 1929 (sammen med Lili de Alvarez)

## Referanser


## Eksterne lenker
*
Diamonds Are Forever (album)

***Diamonds Are Forever*** er Bjøro Hålands 22. musikkalbum. Det kom ut i juni 2007. Albumet er innspilt i  Nashville. Det er et samarbeidsprosjekt mellom Håland og Todd Cerney, Casey Kelley og Lesley Ellis, som er musikere og låtskrivere fra Nashville. Trioen, som  spiller alt fra mandolin og munnspill til gitar og keyboard, har turnert med Håland i USA i mange år og har også deltatt på Dark Season Festival i Kristiansand. 

Andre som medvirker på plata er Dan Dugmore, steelgitar, Andy Hull, trommer, Charlie McCoy, munnspill, Oddvar Høgetveit, bass og Per Kolstad, piano. 

Platen ble lansert i Kristiansand 14. juni 2007.

## Sporliste
# «A Good Love Is Like a Good Song»
# «Devil Woman»
# «Somewhere Down the Line»
# «Diamonds Are Forever»
# «Blue Train»
# «Any Old Love Will Do»  
# «I'm Just a Dreamer»
# «The Way I Am»
# «Every Time I Lose I Win»
# «Hank Williams Blues»
# «I Wish I Was Eighteen Again»
# «Mañana» 

## Eksterne lenker
* Anmeldelse i Dagbladet
* Anmeldelse i Adresseavisen 
* Anmeldelse i Bergens Tidende
Charlie McCoy

:*For den [[afroamerikansk]]e [[blues]] [[musiker]], se [[Papa Charlie McCoy]].*

**Charlie McCoy** (født Charles Ray McCoy 28. mars 1941 i Oak Hill, Vest-Virginia) er en amerikansk musiker kjent for sitt spill på munnspill.

Han ble født i West Virginia, men familien flyttet til Miami i Florida da han var en liten gutt. Da han var åtte år gammel begynte han å spille munnspill og utviklet sine ferdigheter så langt at han valgte å satse på en karriere i musikk. I 1959 flyttet han så, 18 år gammel, til Nashville i Tennessee, hovedstad for countrymusikk. Da han ikke var i stand til å finne nok arbeid som en løsarbeider i musikk, vendte han tilbake til sitt hjem, men nektet å gi slipp på drømmen om å spille munnspill. Han begynte derfor på kurs i musikkteori mens han også tok stemmeundervisning. Han stahet ga belønning da han fikk en sjanse hos Monument Records til å spille munnspill på Roy Orbisons innspilling av *Candy Man* i 1961. Sangen åpner med et riff på munnspil som er en integrert del av musikkproduksjonen. Som et resultat av dette vellykkede samarbeidet ble døren åpnet på vidt gap for McCoy og han startet å jobbe som løsarbeider for noen av de andre store navn i musikk, inkludert Elvis Presley, Bob Dylan, Johnny Cash og Paul Simon.

McCoy er også dyktig på gitar, bass, keyboard og trommer så vel som på flere treblåseinstrumenter og messing. I tillegg til studioarbeid har han vært musikalsk leder i 19 år for det populære TV-programmet Hee Haw. Han har også sunget og spilt på mer enn to dusin egne musikkalbum og i 1973 fikk han Grammy Award for Best Country Instrumental Performance for sitt album, *Charlie McCoy/The Real McCoy*.

McCoy har et internasjonalt renomme og har blitt populær med årene både i Japan og Europa, hvor han turnerer jevnlig. Han er med på siste plata til Bjøro Håland: Diamonds Are Forever.

## Kjente sanger som han medvirker på
* Bob Dylans *[[Desolation Row]]*, fra albumet *[[Highway 61 Revisited]]*
* Bob Dylans *[[Sad Eyed Lady of the Lowlands]]*, fra albumet *[[Blonde on Blonde]]*
* Bob Dylans *[[John Wesley Harding (album)|John Wesley Harding]]*

## Referanser


## Eksterne lenker
* 
*
Alessandro Proni

**Alessandro Proni** (født 28. desember 1982) er en italiensk landeveissyklist. Han har ble profesjonell for ProTour-laget Quick Step i 2007. I 2009 gikk han over til italienske ISD Cycling Team, og i midten av 2010 gikk han til Acqua & Sapone.

Han vant 3. etappe i Sveits rundt 2007.

## Referanser


## Eksterne lenker
*
I (andre betydninger)

**I** er den niende bokstaven i det latinske alfabetet, se I.

En kyrillisk bokstav av samme utseende, **І**, er brukt i det hviterusisske og ukrainske alfabetet, se І.

Preposisjonen *i* det nest hyppigst forekommende ordet i norsk språk. Det brukes også som personlig pronomen første person, særlig i Romsdal og Gudbrandsdalen.

På tyrkisk brukes det to utgaver av bokstaven **I**, en med prikk **İ**/**i**, og en uten prikk **I**/**ı**, se I (med og uten prikk).

**I** kan også være:

* **I** er det kjemiske symbolet for grunnstoffet jod.
* ***i*** er i matematikken den imaginære enhet.
* **I** er romertallet for 1.
* ***I*** er benevnelse/variabel for elektrisk strøm i en del formler for relasjoner mellom strøm, spenning og elektrisk motstand.
* På biler er **I** nasjonalitetsmerket for Italia.
* **I** (hangul: 이) er et svært vanlig etternavn i Sør-Korea, men skrives oftest Lee eller Yi.
* **I** kan brukes som prefiks på balinesiske fornavn for å angi at det er et mannsnavn. For kvinner brukes Ni som prefiks.
* **I** er et maorisk mannsnavn som betyr «fangst».

**I musikk**
* *[[I (band)]]*, et norsk heavy metal band.

## Referanser
Winnie Madikizela-Mandela

**Winnie Madikizela-Mandela** (født **Nomzamo Winifred Zanyiwe Madikizela**; 26. september 1936 i eMbongweni ved Bizana i Maputaland-Pondoland i Sør-Afrika, død 2. april 2018 i Johannesburg) var en sørafrikansk politiker som var parlamentsmedlem, visekulturminister og leder for kvinneligaen til African National Congress (ANC). Winnie Mandela regnes som en av de ledende figurene i anti-apartheid-bevegelsen.

## Liv og virke
### Bakgrunn
Hun var av xhosafolket og den fjerde av en søskenflokk på åtte; syv piker og én gutt. Foreldrene, Columbus og Gertrude, var begge lærere. Columbus var historielærer og rektor, og Gertrude underviste i hushold. Gertrude døde da Winnie var ni år gammel. Familien ble da brutt opp og barna fikk bo hos forskjellige slektninger.

Hun ble utdannet sosionom og sosialarbeider, og ble i ung alder gift med den mye eldre og allerede berømte ANC-aktivisten og senere presidenten i Sør-Afrika Nelson Mandela. 

### Politisk engasjement
Hun markerte seg tidlig som en ledende motstander av landets hvite mindretallsregjering de siste årene av mannens langvarige soning i fengselet (august 1962 &ndash; februar 1990). I mange av disse årene bodde hun i byen Brandfort i Oranjefristaten og måtte holde seg der, bortsett fra de gangene hun fikk besøke mannen i fengselet på Robben Island. 

I januar 1989 ble Winnie Mandela beskyldt av sin livvakt, Jerry Richardson, for at hun hadde beordret ham til å bortføre og drepe en påstått informant, den 14 år gamle James Seipei (også kjent som Stompie Moeketsi). I 1991 ble hun idømt seks års fengselsstraff, men straffen ble anket og senere redusert til en bot.

Under overgangen fra apartheid til demokrati, inntok hun en langt mindre forsonende holdning enn mannen mot de hvite tidligere makthaverne. Det 38 år gamle ekteskapet endte med separasjon i april 1992 og skilsmisse i mars 1996. Hun tok deretter etternavnet Madikizela-Mandela. Hun ble utnevnt til viseminister for kunst, kultur, vitenskap og teknologi i den første regjeringen etter apartheidstyret (mai 1994), men måtte gå av elleve måneder senere etter beskyldninger om korrupsjon.

### Dom for bedrageri
Den 24. april 2003 ble hun funnet skyldig på 43 tiltalepunkter om bedrageri og 25 om tyveri. Hun ble dømt til fem års fengsel.

Like etter domfellelsen sa hun fra seg alle lederverv i ANC, inkludert parlamentsplassen og presidentvervet i ANCs kvinneliga.

I juli 2004 kom ankesaken opp for en høyere domstol i Pretoria. I dommen het det at «forbrytelsene ikke var begått med personlig vinning som hensikt». Dommeren opphevet dommen for tyveri, men opprettholdt den for bedrageri, og reduserte straffen til fengsel i tre år og seks måneder.

## Utmerkelser
I 2017 ble hun tildelt Luthuli-ordenen i sølv.

## Referanser


## Eksterne lenker
* 
*
J (andre betydninger)

**J** er den tiende bokstaven i det latinske alfabetet, se J.

Bokstaven kan på norsk uttales "Jådd" eller "Je"

En kyrillisk bokstav av samme utseende, **Ј**, er brukt i det serbiske og makedonske alfabetet, se Ј.

**J** kan også være:

* **J** er symbolet for joule i SI-systemet.
* På spillkort brukes **J** om en knekt, fra det engelske ordet «Jack».
* På biler er **J** nasjonalitetsmerket for Japan.
* **[[J (programmeringsspråk)|J]]** er et programmeringsspråk.
* Innen elektronikk og signalbehandling brukes ofte * *'j*' * istedenfor *[[i]]* som symbol for den imaginære enhet. Årsaken er å unngå sammenblanding med *I* som brukes som symbol på elektrisk strøm.
Joe McQue

**Joe McQue** (født februar 1870 i Glasgow, død 1934) var en skotsk fotballspiller. Mest kjent er han fra sin tid som midtbanespiller i Liverpool FC.

McQue begynte sin karriere i amatørklubben *Pollokshields* og Celtic. Han ble hentet til Liverpool av managerne John McKenna og W. E. Barclay, som en av 13 skotter til Anfield under klubbens første sesong.

McQue spilte Liverpools første obligatoriske kamp gjennom tidene i Lancashire League, i 8&ndash;0 seieren på Anfield mot *Higher Walton*. Liverpool vant Lancashire League denne sesongen, og rykket dermed opp til 2. divisjon i The Football League.

McQue var også en av de elleve spillerne som fikk æren over å spille i Liverpools første kamp i 2. divisjon i 2&ndash;0 seieren borte mot Middlesbrough Ironopolis på Paradise Ground 2. september 1893. McQue scoret det første målet i kampen, og dermed også Liverpools første mål i ligaen gjennom tidene. Liverpool gikk ubeseiret i 2. divisjon denne sesongen, og vant også mot *Newton Heath*, (ble til Manchester United i 1902), i opprykskampen til 1. divisjon.

Liverpool rykket ned igjen etter kun en sesong i den øverste divisjonen i sesongen 1894/1895, men i den påfølgende sesongen vant Liverpool 2. divisjon for andre gang på tre sesonger, og opprykket var nok en gang sikret.

McQue spilte i klubben frem til april 1898 etter å ha spilt 146 kamper og scoret 14 mål for de røde. Sommeren 1898 satte han kursen for hjemlandet Skottland, og spilte noen kamper for Falkirk FC.

Han døde i 1934, 64 år gammel.

## Statistikk
### Kamper
**Liverpool**
* **1892-1898:** Ligakamper – mål: 103 kamper – 10 mål.
* **1892-1898:** Totalt kamper – mål: 146 kamper – 14 mål.

### Medaljer
* **1892/1893:** Lancashire League – Vinner.
* **1893/1894:** 2. Divisjon – Vinner.
* **1895/1896:** 2. Divisjon – Vinner.

## Se også
* Statistikk om Liverpool FC.

## Eksterne lenker
* Profil på Liverpools offisielle hjemmeside.
* Profil på LFChistory.net.
K (andre betydninger)

**K** er den ellevte bokstaven i det latinske alfabetet, se K.

**K** kan også være:

*K – kjemisk symbol for grunnstoffet kalium
*K – I SI-systemet et symbol for grunnenheten Kelvin (temperatur)
*k – I SI-systemet et symbol for kilo, dvs. 1&nbsp;000
Poståpnernes Landsforbund

**Poståpnernes Landsforbund** var et norsk fagforbund som ble stiftet i 1909. Mange av poståpnerne var før foreningens start passive medlemmer av de to andre postforbundene, men fant at interessene deres ikke ble ivaretatt der. Fagforeningen sluttet seg til Postfolkenes Fellesforbund og LO i 1954.

I 1977 slo foreninga seg sammen med Det norske Postmannslag og dannet Den norske Postorganisasjon.

## Kilder
*Kretsnytt nr. 5 2000 for Oslo og Akershus avdeling av Den norske Postorganisasjon
Bennys video

***Bennys video*** er en østerriksk thriller-grøsser fra 1992, regissert av Michael Haneke.

Den handler om en 14-åring som dreper en jevngammel jente.

## Handling
Filmen åpner med et hjemmevideoopptak av grisslakting på en bondegård. Like etter at grisen er skutt i hodet med en slaktepistol, spoles videoen tilbake og slaktingen gjentas.

Video-opptaket tilhører 14 år gamle Benny. Han bor sammen med sine foreldre i en middelklasse-leilighet i Wien.

En helg drar foreldrene bort, og Benny blir alene i huset. Han går til en forretning som driver videoutleie, der han leier to VHS-er. Ved utgangen møter han en jevngammel jente. Benny snakker med jenta, men kameraet befinner seg på andre siden av vinduet, så seeren hører ikke hva samtalen dreier seg om.

I neste scene er de på vei hjem til Benny. Inne i leiligheten viser han jenta rundt, og forteller som sin lidenskap til film. Han viser henne kameraene sine, som tar opptak av soverommet hans og gaten utenfor. Benny viser henne også slaktepistolen som ble brukt under i grisslaktingen i begynnelsen av filmen. Plutselig skyter Benny jenta med pistolen. Jenta faller på gulvet, og Benny skyter henne to ganger til, slik at hun dør. Han tørker opp blodet, og gjemmer liket i skapet.

Når foreldrene kommer hjem, viser Benny fram filmen der han dreper jenta. Foreldrene reagerer med sjokk, men hjelper sønnen sin med å skjule drapet for resten av verden.

## Skuespillere
* Arno Frisch som Benny
* Angela Winkler som Anna, moren til Benny
* Ulrich Mühe som Georg, moren Benny
* Stephanie Brehme som Eva
* Stefan Polasek som Ricci
* Ingrid Stassner som Mädchen
* Christian Pundy
* Max Berner
* Hanspeter Müller
* Shelley Kästner

## Referanser


## Eksterne lenker
*
Mihai Eminescu

**Mihai Eminescu** (uttalt [miˈhaj emiˈnesku], født **Mihail Eminovici,** 15. januar 1850 i Botoșani ved Tsjernivtsi, død 15. juni 1889 i București) var en senromantisk dikter, som blir regnet for å være Romanias nasjonaldikter. Blant de mest kjente diktene hans er «Luceafărul» («Aftenstjernen»), «Mai am un singur dor» («Jeg har et enkelt ønske igjen»), og fem *Scrisori* (*Epistler*).

Fordi fødebyen er geografisk plassert i Moldova som idag er delt i den rumenske regionen Moldavia og Republikken Moldova, regner også sistnevnte Eminescu som «sin» poet og har kalt opp sitt nasjonale teater etter ham.

Eminescu var aktiv i den litterære foreningen *[[Junimea]]*, og medarbeider (mellom 1880 og 1881 var han endog sjefredaktør) i avisen *[[Timpul]], som var Det konservative partiets* språkrør.

Det er også blitt avdekket at Eminescu ville ha sterke antisemittiske lover i Romania, etter den tyske modellen, og skrev, for eksempel, at "jødene ikke fortjener noen rettigheter noe sted i Europa, fordi de skyr arbeid."
## Bibliografi
Ingen verk er oversatt til norsk, men på engelsk finnes det bl. a. 
* *Poems,* English version by Corneliu M. Popescu. 1989 – 214 s., forord på engelsk og rumensk ISBN 973-23-0082-5

## Litteratur
* George Călinescu, *La vie d'Eminescu*, Bucureşti: Univers, 1989, 439 s.
* Marin Bucur (ed.), *Caietele Mihai Eminescu*, Bucureşti, Editura Eminescu, 1972
* Murărașu, Dumitru (1983), *Mihai Eminescu. Viața și Opera*, Bucureşti: Eminescu.
* Petrescu, Ioana Em. (1972), *Eminescu. Modele cosmologice și viziune poetică*, Bucureşti: Minerva.
* Dumitrescu-Buşulenga, Zoe (1986), *Eminescu şi romantismul german*, Bukarest: Eminescu.
* Bhose, Amita (1978), *Eminescu şi India*, Iaşi: Junimea.
* Iţu, Mircia (1995), *Indianismul lui Eminescu*, Braşov: Orientul latin.
* Vianu, Tudor (1930), *Poezia lui Eminescu*, Bucureşti: Cartea Românească.
* Negoițescu, Ion (1970), *Poezia lui Eminescu*, Iaşi: Junimea.
* Simion, Eugen (1964), *Proza lui Eminescu*, Bucureşti: Editura pentru literatură.

## Referanser


## Eksterne lenker
* Mihai Eminescu
Wenedyk

**Wenedyk** er et naturalistisk kunstig språk laget i 2002 av nederlenderen Jan van Steenbergen.

## Språkeksempel

Fader vår på Wenedyk:


*Potrze nostry, kwały jesz en czałór, sąciewkaty si twej numię.* 
*Owień twej rzeń.* 
*Foca si twa włątać, komód en czału szyk i sur cierze.* 
*Da nów odzej nostry pań kocidzany.* 
*I dziemieć nów nostrze dziewta, komód i nu dziemiećmy swór dziewtorzór.* 
*I nie endycz nosz en ciętaceń, uta liwra nosz dzie mału.* 
*Nąk twie są rzeń i pociestać i głurza, o siąprz. Amen.*


## Eksterne lenker
* Wenedyk
Sergiu Celibidache

**Sergiu Celibidache** (født  i Roman i Romania, død 15. august 1996 i La Neuville-sur-Essonne bei Paris) var en rumensk dirigent. Han studerte filosofi og matematikk i București, samtidig med at han mottok klaverundervisning. I 1936 reiste han til Berlin for videre studier og tok doktorgrader i  musikk (avhandling om Josquin des Prez), filosofi og matematikk.

I perioden 1945 til 1952 var Celibidache sjefdirigent for Berliner Philharmoniker som han brøt definitivt med høsten 1954.

Celibidache var en temperamentsfull herre og en av de mest særpregede av de mange særpregede personligheter som har stått på et dirigentpodium. Mange musikere kunne ikke finne seg i å samarbeide med ham, men dette ble tolerert da Celibidaches konserter var magiske.

Han var en av de sjeldne musikere som nektet å spille inn plater; men mange av konsertene hans er dog blitt bevart gjennom radioopptak. Celibidache er mest kjent for tolkningene av Anton Bruckner, Claude Debussy og Maurice Ravel.

## Referanser


## Eksterne lenker
* 
* 
*
Vinkelsliper

En **vinkelsliper** er et motordrevet verktøy som brukes til for eksempel kapping, sliping, rubbing og rustfjerning av emner i forskjellige slags materialer.

Vinkelslipere kan drives av en elektrisk motor, en bensinmotor eller trykkluft.  Motoren driver en aksling hvor det er montert en slipeskive som kan byttes når den slites ut.  Vinkelslipere har typisk en justerbar beskyttelseskant og et sidehåndtak slik at den kan holdes med begge hender.  Det finnes et utall forskjellige skiver til forskjellige materialer og anvendelser, slik som kutteskiver, slipeskiver, stålbørster og poleringskluter.

## Sikkerhet
### Støy
Vinkelslipere støyer ofte mye, og bør derfor brukes sammen med hørselvern. En studie gjort av den amerikanske *National Institute for Occupational Safety and Health* viste støynivåer på 91 til 103 dBA da vinkelsliperene spant fritt.

### Vibrasjoner
Som mange andre maskinverktøy kan vinkelslipere føre til vibrasjonsskader ved utstrakt bruk over lengre tid.

### Øyeskader
Ved kutting av metaller kan det komme gnistsprut fra en vinkelsliper, og det bør derfor brukes vernebriller for å forebygge øyeskader.

### Skader på lemmer
Ettersom vinkelslipere lett kan skjære gjennom materialer som stål og betong kan den også lett kutte gjennom bekledning og lemmer. Særlig skummelt kan det bli dersom man mister en vinkelsliper hvor påknappen er aktivert med en låsemekanisme som holder maskinen gående. Vinkelsliperen kan da rulle avgårde og gjøre store skader. Det er også viktig at arbeidsstykket er godt festet for å unngå overraskelser, for eksempel ved hjelp av en skrutvinge.

## Referanser
Ole Ålgård

**Ole Ålgård** (født 9. september 1921 på Ålgård, død 26. januar 1995) var en norsk jurist og diplomat. 

Ole Ålgård tok examen artium ved Kongsgård skole i Stavanger i 1940. Han begynte i utenrikstjenesten etter å ha utdannet seg til jurist: Han ble cand.jur. i 1946 og tok også eksamen på Académie de droit international de La Haye i Frankrike i 1947. Han var ambassaderåd i Brussel fra 1965 til 1967 og var da også fast norsk representant i Europarådet. Ålgård var ambassadør i Beijing fra 1967 til 1970, Norges ambassadør til FN i New York i ti år fra 1972 til 1982. Fra 1975 var han leder av FNs tilsynskomite for FNs andre utviklingstiår. Han avsluttet sin karriere i utenrikstjenesten som ambassadør i København fra 1982 til 1989. 

Ole Ålgård var kommandør av St.Olavs Orden (1978).

## Sitater
Per Egil Hegge siterer Ole Ålgård:«I Sverige er alt som ikke er tillatt, forbudt. I Norge er alt som ikke er forbudt, tillatt. Og i Danmark er alt som er forbudt, tillatt.» 

## Referanser


## Kilder
* Hvem Hva Hvor 1980 ISBN 82-516-0756-6
* Ole Ålgård - Norsk biografisk leksikon

## Eksterne lenker
* Overenskomst om felles Nordisk Arbeidsmarked, undertegnet av Ole Ålgård
* Likheter og forskjeller mellom Danmark og Norge
Jergul

**Jergul** er et sted i Karasjok kommune i Finnmark.

Berggrunnen består av *Jergul-gneisen* som tilhører Finnmarksviddas grunnfjellsområde. Jergul-gneisen er en metamorf bergart som ble dannet for 2&nbsp;800 millioner år siden da ny jordskorpe ble dannet i nordøstlige Fennoskandia.

## Referanser
Panserneshorn

**Indisk nesehorn** eller **panserneshorn** (*Rhinoceros unicornis*) er ett av to pansrede neshorn i neshornfamilien og tilhører således gruppen av hovdyr. Artens nærmeste slektning er javaneshorn (*Rhinoceros sondaicus*), som tilhører samme slekt.

Panserneshorn er en monotypisk art med karakteristiske hudfolder som danner et panserlignende platemønster på dyrets kropp, noe som også er opphavet til det norske navnet på arten. Arten har kun ett horn og blir cirka 3,50 m langt og omkring 1,70 m i skulderhøyde. Vekten ligger på cirka 1,5–2 tonn.

Arten er den mest tallrike av de asiatiske neshornene, og teller ifølge Bibhab Talukdar, som leder IUCN/SSC Asian Rhino Specialist Group (AsRSG), cirka  individer.

## Inndeling
Inndelingen følger IUCN/SSC Asian Rhino Specialist Group (AsRSG) og IUCNs rødliste.

* Perissodactyla, hovdyr
** Tapiromorpha, tapirdyr
*** Rhinocerotidae, neshornfamilien
**** *[[Rhinoceros]]*
***** *[[javaneshorn|R. sondaicus]]*, javaneshorn
***** *[[panserneshorn|R. unicornis]]*, panserneshorn (monotypisk)
**** *[[sumatraneshorn|Dicerorhinus]]*
***** *[[sumatraneshorn|D. sumatrensis]]*, sumatraneshorn
**** *[[stumpneshorn|Ceratotherium]]*
***** *[[stumpneshorn|C. simum]]*, stumpneshorn
**** *[[spissneshorn|Diceros]]*
***** *[[spissneshorn|D. bicornis]]*, spissneshorn
*** Tapiridae, tapirfamilien
** Hippomorpha, hestedyr
*** Equidae, hestefamilien

## Referanser




## Eksterne lenker
*
Punjabier

**Punjabier** (punjabi: ਪੰਜਾਬੀ, پنجابی, også kalt **Panjabifolket**) er en indoarisk etnisk gruppe fra Sør-Asia. Punjabiens region, Punjab (Pakistan) og Punjab (India), har vært hjemmet til en av verdens aller eldste sivilisasjoner. Punjabi-identiteten er som regel både etnisk og språklig.  Punjabienes førstespråk og morsmål er punjabi, et indoarisk språk. De snakker også hindi og urdu.

Det er ca. 80&nbsp;000&nbsp;000 punjabier i Pakistan og ca. 30&nbsp;000&nbsp;000 i India. Det finnes også mange punjabier i andre deler av verden over som bla annet i Storbritannia, Canada og USA. Samlet er det ca. 120 millioner punjabier i verden.
Dudgeoneidae

* *[[Dudgeonea]]*

**Dudgeoneidae** er en liten gruppe av sommerfugler som er beslektet med tredrepere (Cossidae) og noen ganger blir regnet til denne familien. De har larver som borer i ved, og er kjent fra tropene i den gamle verden.

## Utseende
Middelsstore, brune sommerfugler som kan minne om nattfly (Noctuidae). Forvingene har påfallende, runde, hvite flekker. Hodet er ganske lite, med trådformede eller kamformede antenner og ganske kraftige palper (munnfølere). Kroppen er tykk og kraftig, forvingene avlange, bakvingene mye kortere enn forvingene, avrundede og bleke.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Overfamilien Cossoidea Leach, 1815
*********** Familien **Dudgeoneidae** Berger, 1957
************ Slekten *Dudgeonea* Hampson, 1900
************* *Dudgeonea actinias* Turner, 1902 – Australia
************* *Dudgeonea leucosticta*
************* *Dudgeonea locuples*
************* *Dudgeonea lychnocychla* Turner, 1945 – Australia
************* *Dudgeonea malagassa* Viette, 1958 – Madagaskar
************* *Dudgeonea nummata*
************* *Dudgeonea polyastra* Turner, 1933 – Australia
************* *Dudgeonea sierraleonensis* 
## Eksterne lenker
* 
* Side om ''Dudgeonea actinias''
* Barcode of Life - *Dudgeonea* http://www.boldsystems.org/index.php/Taxbrowser_Taxonpage?taxid=64080
Fort Haslemoen

**Fort Haslemoen** er et nedlagt fort, tidligere eid av det norske forsvaret.

**Fort Haslemoen** er i dag en paintballbane på 50 dekar. Banen består av flere bunkere fra krigen, skyttergraver, veier og skog. Banen er fin å bruke til scenariospill og big game. 

Området har blitt brukt av militæret frem til 2003 da militærleiren på Haslemoen i Våler kommune ble nedlagt. Hvert år blir det arrangert et scenario spill som heter ActionGame. Dette er et spill som foregår over en hel helg. Det blir spilt flere oppdrag. 200 møter opp og spiller mot hverandre (100 fra øst og 100 fra vest). Du må være fylt 16 for å kunne delta.